132 8 



dikken er klarlagt, kan der gøres Rede for de forskellige i del foregaaende om- 

 talte Forsøgsrækker. 



2. De meteorologiske Iagttagelser. 



De meteorologiske Fænomener, hvis eventuelle Indflydelse paa Arbejdsevnen 

 skal undersøges i det følgende, er Lysstyrken, o: Intensiteten af de kemiske Straaler, 

 Temperaturen og Lufttrykket. For Aaret 1904, hvor der kun eksperimenteredes med 

 Skoledrenge, har vi hentet de to sidstnævnte Størrelser fra Meteorologisk Instituts 

 Beretninger; da samtlige Børn boede i København, hvor ingen Højdeforskel findes, 

 kunde uden Betænkelighed Instituttets til Havets Overflade reducerede Barometer- 

 stand anvendes. Intensiteten af de kemiske Straaler iagttages ikke paa Meteoro- 

 logisk Institut; men for den første Halvdel af Aaret 1904 er daglige Maalinger af 

 denne Størrelse offentliggjort fra Universitetets botaniske Have '). Maalingerne er an- 

 stillede med Steenstrup's nedenfor omtalte Fotometer. Da vi i April 1905 gik over 

 fra Skoleforsøgene til de individuelle Maalinger, var det nødvendigt i det mindste at 

 bestemme Temperatur og Lufttryk paa selve Forsøgsstedet, fordi de paagældende 

 Forsøgspersoner opholdt sig dels i forskellige Egne af Danmark, dels i Norge, ofte 

 langt fra meteorologiske Stationer. Om en Bestemmelse af Lysstyrken kunde der 

 under disse Omstændigheder ikke være Tale; de paagældende Maalinger blev først 

 paabegyndte i Oktober 1905 og fortsat til Slutningen af 1906. Nogle Bemærkninger 

 om de til vor Raadighed staaende Apparater og Udførelsen af de meteorologiske 

 Iagttagelser vil her være paa deres Plads. 



Den hele Mængde af kemiske Straaler for en Dag maalte vi ved Hjælp af det 

 af Dr. Steenstrup konstruerede Fotometer. Dette Apparat er simpelthen en Modi- 

 fikation af Vogels bekendte Skalafotometer, der benyttes meget i den praktiske 

 Fotografi'-'). Den 18 cm. lange Skala indeholder i den tynde Ende omtrent 10, i 

 den tykke Ende 50 — 70 Lag af transparent Papir; Skalaen tilligemed del derunder 

 lagte lysfølsomme Papir fastklemmes mellem en tynd Metalplade og en Glasplade, 

 og del hele indesluttes i et stærkt Glasrør, der lukkes lufttæt ved Hjælp af en 

 Gummiprop. Denne Konstruktion er meget praktisk; Fotometrel kan anbringes i 

 det frie, idet Skalaen fuldstændig er beskyttet mod Fugtighed, og dens talrige Trin 

 tillader en nøjagtig Maaling af Lysstyrken saavel paa den lyseste som paa den 

 mørkeste Dag. En Formel til Beregning af Lysstyrken faas ved følgende Betragt- 

 ning. Er I Lysmængden, der træffer en Fladeenhed i 24 Timer, n Antallet af Lag, 

 hvorunder det følsomme Papir lige netop er kendelig farvet, og p Absorptions- 

 koefficienten for Papiret, hvoraf Skalaen er fremstillet, da har man som bekendt: 



/o = 1(1- pr 



hvor Ig er den Lysmængde, der pr. Fladeenhed er trængt gennem n Lag. Denne 

 Lysmængde !„ er ifølge vor Forudsætning netop tilstrækkelig til at frembringe en 



') Fysisk Tidsskrift, 1904, S. 71. 



-1 Eder: Die chemischen Wirkun.tfen des leichtes. Halle 1891. S. 405. 



